OzLabs/hebrew-wiki-articles huggingface dataset:
טריי הולינגסוורת'

ג'וזף אלברט "טרי" הולינגסוורת' השלישי (באנגלית: Joseph Albert "Trey" Hollingsworth III; נולד ב-12 בספטמבר 1983) הוא פוליטיקאי ואיש עסקים אמריקאי, שכיהן כחבר בית הנבחרים של ארצות הברית מטעם מחוז הקונגרס התשיעי של מדינת אינדיאנה בשנים 2023-2017. מחוז הבחירה שייצג מצוי בדרום-מרכז המדינה, ומשתרע מהפרברים הדרומיים של אינדיאנפוליס לצד הצד האינדיאני של מטרופולין לואיוויל. העיר הגדולה ביותר במחוז היא בלומינגטון, בית אוניברסיטת אינדיאנה. הוא חבר המפלגה הרפובליקנית, ועם הון הנאמד בכ-50.1 מיליון דולר אמריקני, הוא היה חבר הקונגרס ה-12 האמיד ביותר.

== ביוגרפיה ==
הולינגסוורת' נולד בקלינטון, מושב המחוז במחוז אנדרסון שבטנסי. הוא למד בבית הספר התיכון וב בנוקסוויל ובאוניברסיטת פנסילבניה, שם השלים את לימודיו בבית הספר וורטון. בתום לימודיו בוורטון, ייסד הולינגסוורת את "הולינגסוורת' קפיטל פרטנרס" בצוותא עם אביו, ג'ו הולינגסוורת הבן. החברה התמחתה בבניית אתרי ייצור ישנים והחזרתם לפעילות. הוא גם הקים מחדש חברה לייצור אלומיניום.

באוקטובר 2015, לקראת בחירות 2016, הכריז הולינגסוורת' על התמודדותו אל בית הנבחרים של ארצות הברית במחוז הקונגרס התשיעי של אינדיאנה. נציג המחוז המכהן טוד אנג עזב את בית הנבחרים לטובת מסע הבחירות שלו אל הסנאט של ארצות הברית. הולינגסוורת' ניצח בבחירות המקדימות של המפלגה הרפובליקנית אחרי שגבר על גרג זולר, התובע הכללי של אינדיאנה, וחברי הסנאט המדינתי ארין הוצ'ין וברנט וולץ עם 34% מהקולות. ביום הבחירות הכלליות ניצב בפני שלי יוזר, מועמדת המפלגה הדמוקרטית, אותה ניצח עם כ-54% מקולות הבוחרים. הולינגסוורת' מימן בעצמו את התמודדותו בבחירות המקדימות ותרם למטה הבחירות שלו 3.1 מיליון דולר אמריקני. עם התכנסות הקונגרס ה-115 של ארצות הברית בראשית ינואר 2017 הולינגסוורת' הושבע לתפקידו בבית הנבחרים.

הולינגסוורת' הבטיח לכהן בבית הנבחרים לא יותר משמונה שנים, שהן ארבע תקופות כהונה. רפורמה ברשות המבצעת של ארצות הברית, לרבות החלת הגבלות כהונה לחברי הקונגרס, הייתה עבורו בראש מעייניו. בקונגרס ה-115 ובקונגרס ה-116 הציג הולינגסוורת' החלטה לתיקון חוקת ארצות הברית כך שיוטלו הגבלות כהונה על חברי הקונגרס. בראשית כהונתו הצביע בעד "חוק קיצוצי המיסים והעבודות" של ממשל הנשיא דונלד טראמפ. הוא מתנגד להפלות, וכפועל יוצא תומך בקטיעת המימון הפדרלי לארגון "הורות מתוכננת". הוא תומך בביטול חוק הגנת החולה וטיפול בר השגה. ב-27 ביוני 2019 הצביע בעד מימון בן 4.6 מיליארד דולר להרחבת גבול ארצות הברית–מקסיקו. הולינגסוורת' הצביע בעד שלוש החלטות של בית הנבחרים אשר הביעו את מורת רוחו של הקונגרס מעסקאות הנשק של ממשל טראמפ עם איחוד האמירויות הערביות וערב הסעודית.

בשם דבקותו באמונתו כי יש לטהר את הפוליטיקה של ארצות הברית מפוליטיקאים קרייריסטים, הודיע הולינגסוורת' ב-12 בינואר 2022 על פרישתו מבית הנבחרים האמריקאי, וכהונתו נחתמה בראשית ינואר 2023.

== קישורים חיצוניים ==

* 

* [https://www.votefortrey.com אתר האינטרנט האישי של טריי הולינגסוורת'] 
* 

==הערות שוליים==

קטגוריה:בוגרי בית הספר וורטון
קטגוריה:בוגרי אוניברסיטת ג'ורג'טאון
קטגוריה:אנשי עסקים אמריקאים
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מאינדיאנה
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1983
אדלברט דשו

אדלברט דשו (ברומנית: Adalbert Deșu, בהונגרית: Dezső Béla; 24 במרץ 1909 – 6 ביוני 1937) היה כדורגלן רומני, ששיחק בעמדת החלוץ שמאלי.

==ביוגרפיה==
דשו, ממוצא הונגרי, נולד בגטאייה שבהאימפריה האוסטרו-הונגרית בשנת 1909. הוא התחיל לשחק כדורגל בעיר הולדתו. לאחר זמן מה עבר לעיר רשיצה שם שיחק במשך שנתיים ב-CSM רשיצה. יו"ר המועדון, וולפגנג אושניט, סירב לשלם לו משכורת במהלך המונדיאל ולאחריו דשו עזב כתוצאה מכך.

הוא זומן לראשונה לנבחרת רומניה בשנת 1929 ובהופעת הבכורה שלו כבש במשחק ידידות נגד בולגריה. דשו נכלל בסגל למונדיאל 1930 שהיה לראשון בהיסטוריה, וגם כבש בניצחון 1–3 על פרו בשלב הבתים כבר בדקה ה-1'. עם שער זה היה לשחקן הרומני הראשון שכבש עבורה בתולדות התחרות. לאחר המשחק השני שלהם נגד המארחת אורוגוואי דשו פרש מהנבחרת.

מאוחר יותר ב-1930 הצטרף למועדון בנאטול טימישוארה, אך נאלץ לפרוש מכדורגל כבר ב-1933 עקב מחלת דלקת ריאות. דשו בסופו של דבר נפטר מאותה מחלה ב-6 ביוני 1937 כשהוא בן 28 בלבד.

==קישורים חיצוניים==

קטגוריה:כדורגלנים רומנים
קטגוריה:כדורגלני נבחרת רומניה
קטגוריה:כדורגלני מונדיאל 1930
קטגוריה:רומנים שנולדו ב-1909
קטגוריה:רומנים שנפטרו ב-1937
סאבו הדרומית

סאבו הדרומית (בפינית: Etelä-Savo; בשוודית: Södra Savolax) הוא אזור בדרום-מזרח פינלנד, ובירתו היא העיר מיקלי. סאבו הדרומית יחד עם סאבו הצפונית אוגדו שניהם בעבר תחת המחוז ההיסטורי סאבו.

האזור גובל בסאבו הצפונית, צפון קרליה, דרום קרליה, קימנלקסו, פּאייט-המה ופינלנד המרכזית.

הערים המרכזיות באזור הן מיקלי, סבונלינה ופייקסמאקי.

תושבי המקום עוסקים בתעשיית העץ ובתחומי הטכנולוגיה.

בתחום סאבו הדרומית שוכן אגם סאימה, האגם הגדול ביותר בפינלנד.

== ערים באזור ==
האזור מחולק לשתים עשרה רשויות מקומית, מתוכן 3 ערים (מודגשות):
* אנונקוסקי (אוכלוסייה: 1,368)
* הירוונסלמי (אוכלוסייה: 2,149)
* ג'ובה (אוכלוסייה: 5,920)
* קנגסניימי (אוכלוסייה: 5,296)
* מיקלי (אוכלוסייה: 52,530)
* מנטיהריו (אוכלוסייה: 5,666)
* פרטונמאה (אוכלוסייה: 1,648)
* פייקסמאקי (אוכלוסייה: 17,373)
* פומאלה (אוכלוסייה: 2,123)
* רנטסלמי (אוכלוסייה: 3,362)
* סבונלינה (אוכלוסייה: 32,667)
* סולקבה (אוכלוסייה: 2,471)

==קישורים חיצוניים==

* 

== הערות שוליים ==

קטגוריה:פינלנד: אזורים
הספרייה הלאומית של ויילס

הספרייה הלאומית של ויילס (באנגלית: National Library of Wales; בולשית: Llyfrgell Genedlaethol Cymru) היא הספרייה הלאומית וספריית ההפקדה של ויילס. הספרייה, שנוסדה ב-1907 ממוקמת בעיר אברסטווית' , בירת מחוז קרדיגיון. אוסף הספרייה מונה 5 מיליון ספרים, מיליון מפות, כ-800,000 תמונות ו-50,000 יצירות אמנות. משימתה העיקרית של הספרייה היא לשמר ולתעד את כל ההיבטים של התרבות וההיסטוריה הוולשית ולחשוף אותם לשימוש הציבור הכללי וציבור החוקרים האקדמאים.

== היסטוריה ==
ב-1873 הוקמה ועדה שהמליצה להקמת ספרייה לאומית וולשית. ב-1905 הגדיר הפרלמנט של הממלכה המאוחדת תקציב להקמת ספרייה לאומית ומוזיאון לאומי וולשי. דייוויד לויד ג'ורג' הציע למקם את הספרייה באברסטווית', כיוון שספריית אוניברסיטת אברסטווית' החלה כבר לגבש אוסף לאומי. ב-19 במרץ 1907 נחתם צ'ארטר מלכותי להקמת הספרייה. ב-15 ביולי 1909 הניח המלך ג'ורג' החמישי את אבן הפינה לבניין הספרייה שנפתח לציבור רק ביום דוד הקדוש, 1 במרץ 1916.

חוק זכויות היוצרים משנת 1911 התיר לספרייה לבקש הפקדת עותק מכל חומר הרואה אור בממלכה המאוחדת בספרייה, אך היא יכלה לחייב הפקדה רק של חומרים בעלי זיקה לוויילס או לתרבות קלטית. בשנת 1987 הושווה מעמדה לזה של ספריות ההפקדה האחרות בממלכה המאוחדת: הספרייה הבודליינית באוקספורד, ספריית אוניברסיטת קיימברידג', ספריית טריניטי קולג' בדבלין והספרייה הלאומית של סקוטלנד. בשנת 1913 אימצה הספרייה את שיטת ספריית הקונגרס והייתה הראשונה בממלכה המאוחדת שאימצה שיטת קטלוג זו.

במלחמת העולם השנייה, בין 18 ביולי 1940 ל-23 במאי 1945 שיכנה בריטניה את היצירות החשובות ביותר שברשות הממלכה במערה סודית בתוך הספרייה של ויילס. בין היצירות ששוכנו שם למשמרת בטוחה ניתן למנות כרוניקות קלטיות, המגנה כרטה, כתבי יד של ג'פרי צ'וסר, ג'ון ויקליף, ויליאם שייקספיר, ויליאם טרנר, לאונרדו דה וינצ'י ומיכלאנג'לו והתכתבויות של מלכי בריטניה עם אישים כפרנסיס דרייק, פרנסיס בייקון, אוליבר קרומוול, הוריישו נלסון, רוברט סקוט ואחרים.

== קישורים חיצוניים ==

* 

* [https://web.archive.org/web/20150621101544/https://www.llgc.org.uk/fileadmin/fileadmin/docs_gwefan/amdanom_ni/dogfennaeth_gorfforaethol/corff_strat_KnowledgeforAll_2014_2017S.pdf The Knowledge for All Strategic Plan of the National Library of Wales 2014 - 2017]
* [https://web.archive.org/web/20150621102650/https://www.llgc.org.uk/fileadmin/fileadmin/docs_gwefan/amdanom_ni/dogfennaeth_gorfforaethol/dog_gorff_pol_dat_cas_10S.pdf COLLECTIONS DEVELOPMENT POLICY 2010]

==הערות שוליים==

קטגוריה:ערכים שבהם תבנית בריטניקה אינה מתאימה
ויילס
קטגוריה:ויילס: תרבות
קטגוריה:הממלכה המאוחדת: ספריות
מור פריאוס

מור פריאוס (בהונגרית: Preusz Mór; אוז'הורוד, 14 בפברואר 1883 – גרמניה, קיץ 1944) היה מזכיר איגודים המקצועיים, פוליטיקאי, מנהל מפעל, מומחה דפוס יהודי-הונגרי, ממנהיגי מועצת הפועלים בבודפשט (מועצת הפועלים בבודפשט הייתה גוף קבלת החלטות תחת מהפכת החרציות והרפובליקה הסובייטית ההונגרית).

== ביוגרפיה ==
מור פריאוס נולד במשפחה יהודית בזקרפטיה. אמו הייתה רוזה נוימן. הוא למד את כל מקצועות הדפוס בעיר הולדתו סדר, עריכה וכדומה). כבר בצעירותו נסע לאוסטריה ולגרמניה. הוא חזר להונגריה בשנת 1905 לעיר קושיצה, שם הפך למייסד כתב העת "הפועל של קושיצה" (A Kassai Munkás) ולאחד ממנהיגי התנועה הסוציאל-דמוקרטית המקומית. בשנת 1909 היה אחד מעורכי העיתון של איגוד עובדי הדפוס בשם "טיפוגרפיה", בבודפשט (עד 1920). מנובמבר 1918 ועד 21 במרץ 1919 היה חבר בוועד המנהל של קרן ביטוח העובדים הלאומית ואחד מנשיאי מועצת העובדים בבודפשט. בשבועות הראשונים של הרפובליקה הסובייטית ההונגרית הוא היה חבר בדירקטוריום (מנהלת) שניהלה את בודפשט, יחד עם שאנדור וינצה (ויינברגר) ולאסלו דיאנש ונשא נאום ב-14 באפריל 1919, כאשר האי מרגיט עבר ל"ידיים הפרולטריות".

עד מהרה הפך למתוסכל מהרעיון ובשל סכסוכו עם הקומוניסטים התפטר מתפקיד קומיסר העם של בירת הונגריה. זמן קצר לאחר מכן חזר לערוך את כתב העת טיפוגרפיה. באותה תקופה היה חבר בוועדת הניהול המרכזית של הפדרציה ((ועדת הניהול המרכזית של הפדרציה (לעיתים נקראה גם ועדת הניהול של האספה הלאומית, בקיצור SZKIB) שהייתה הרשות מבצעת תחת הרפובליקה הסובייטית ההונגרית מנתה לכל היותר 150 חברים)). אחרי נפילת הרפובליקה פריאוס היגר לווינה באפריל 1920. לאחר עזיבתו הוצאה נגדו הזמנה לחקירה בגין עבירת המרדה. מאוחר יותר חזר לעיר הולדתו (שבינתיים צורפה לצ'כוסלובקיה במסגרת חוזה טריאנון), שם הפך לבעלים של מפעל ארגזים.<ref>Más források szerint nyomdatulajdonossá vált.</ref> בשנת 1939, לאחר צירופה מחדש של זקרפטיה להונגריה הוא נעצר בגין תפקידו במהלך הרפובליקה הסובייטית ונידון לשנת מאסר. עם כניסת הוורמכט להונגריה (מבצע מרגרטה) בשנת 1944, הוא גורש מאוז'הורוד למחנה ריכוז גרמני ממנו לא שב.

== עבודותיו ==
* שני כיוונים – מטרה אחת (1917)<ref></ref>
* שנתון הדפוס ומדריך טיולים לשנת 1913 (בודפשט, האגודה ההונגרית של עובדי מדפיסי הספרים ויוצקי האותיות, 1913)<ref></ref>
* הנסיך הגדול (מאמר, הפועל של קושיצה, 1907)

== לקריאה נוספת ==
* לקסיקון ביוגרפי הונגרי. עורכת ראשית אגנש קניירש.
* אלברט וארי: קורבנות השלטון האדום בהונגריה, בודפשט 
* 
* לקסיקון לתולדות תנועת העבודה ההונגרית
* הספר האדום 1919 (1993)
* לקסיקון ביוגרפי הונגרי III: כרך השלמה. עורכת ראשית. אגנש קניירש. בודפשט: . 1981 עמ' 441. 

== הערות שוליים ==

קטגוריה:פוליטיקאים יהודים הונגרים
קטגוריה:מהגרים מהונגריה
קטגוריה:עיתונאים יהודים הונגרים
קטגוריה:נספי השואה
קטגוריה:הונגרים שנולדו ב-1883
קטגוריה:הונגרים שנפטרו ב-1944
אגודת הכינור של אמריקה

אגודת הכינור של אמריקה (באנגלית: The Violin Society of America (VSA) הוא ארגון אמריקאי, המוקדש לבוני כינורות, ויולות וצ'לי. הארגון פתוח גם לנגנים בכלים אלה.

האגודה נוסדה בשנת 1973 ותחילה שכנה בפּוֹקִיפְּסִי מדינת ניו יורק. כיום היא יושבת בדאלאס, טקסס.

אגודת הכינור מקיימת כנס שנתי מאז 1974. היא מוציאה את "ז'ורנל אגודת הכינור של אמריקה" שלוש פעמים בשנה.

== קישורים חיצוניים ==
* [https://www.vsaweb.org/ Official Violin Society of America website האתר הרשמי של אגודת הכינור של אמריקה]
* [https://www.vsaweb.org/Competitions אגודת הכינור של אמריקה, תחרויות]

==הערות שוליים==

קטגוריה:בוני כלי קשת
יאנוש קמינסקי

יאנוש קמינסקי (נולד ב-27 ביוני 1959 בפולין) הוא צלם אמריקאי פולני.

קמינסקי נולד בז'יימביצה שבפולין. ב-1981 כשהיה בן 21, החליט להגר לארצות הברית לאחר שוויצ'ך ירוזלסקי הכריז על ממשל צבאי בפולין. מ-1982 ועד 1987 למד במכללת קולומביה בשיקגו והשלים שם תואר ראשון באמנות עם דגש על סרטים. הוא המשיך לתואר שני ב-AFI Conservatory.

קמינסקי התחיל את דרכו כצלם בסרט ליידי אמריקה. מ-1993 החל לעבוד על סטיבן ספילברג. קמינסקי זכה באוסקר פעמיים בסרטים רשימת שינדלר ולהציל את טוראי ראיין. על צילומיו בסרטים היה מועמד לפרס גם בסרטים הפרפר ופעמון הצלילה, סוס מלחמה, לינקולן, אמיסטאד וסיפור הפרברים. קמינסקי צילם את הסרט מינכן. בנוסף לעבודתו עם ספילברג עבד קמינסקי גם עם קמרון קרואו, ג'יימס ל. ברוקס וג'וליאן שנאבל.

קמינסקי היה חבר לאיגוד האמריקאית לצילומים והתפטר ב-2006.

קמינסקי היה נשוי לשחקנית הולי האנטר והם נפרדו ב-2001. קמינסקי היה נשוי לרבקה רנקין והתגרש ב-2004.
==קישורים חיצוניים==

* 

קטגוריה:צלמי קולנוע אמריקאים
קטגוריה:זוכי אוסקר: הצלם הטוב
קטגוריה:מהגרים מפולין לארצות הברית
קטגוריה:בוגרי מכללת קולומביה בשיקגו
קטגוריה:אמריקאים שנולדו ב-1959
ישראלה קריבושי

ישראלה קריבושי (נולדה ב-1952) היא זמרת-עבר ומעצבת שמלות ישראלית.

== ביוגרפיה ==
ישראלה קריבושי נולדה בשם ישראלה רמון וגדלה ברמת גן. 

את שירותה הצבאי עשתה בלהקת פיקוד דרום בתוכנית "נשרים בערבה" ב-1971. 

קריבושי הייתה חלק מלהקת "האחים והאחיות" בין השנים 1976 –1982.

במרץ 1978, לאחר פרישת ירדנה ארזי משלישיית "שוקולד מנטה מסטיק", ואחריה גם לאה לופטין, מכיוון שעדיין היו בתוקף חוזים להופעות של השלישייה מחוץ לישראל, הוקם הרכב שנסע להופיע בסקנדינביה וכלל את רותי הולצמן, עפרה חזה וישראלה קריבושי. עם שובן של השלוש מההופעות מחוץ לישראל, הוחלט לא להמשיך במתכונת זו והשלישייה פורקה סופית, כשההרכב בו השתתפה קריבושי כלל לא הופיע בישראל.

ב-1979 השתתפה עם להקת האחים והאחיות ב"שירוויזיון לילדים מס' 1" עם השיר "ארנבות משוקולד" (לאה גולדברג - גידי קורן).

בפסטיבל הזמר והפזמון 1980 זכתה במקום הראשון עם להקת "האחים והאחיות" בשיר "פזמון חוזר" (מילים ולחן: גידי קורן).

בקדם-אירוויזיון 1982 הגיעה עם להקת "האחים והאחיות" למקום החמישי עם השיר "רומיאו ויוליה" (מילים ולחן: גידי קורן).

בשנת 1983 פתחה בקריירה כזמרת עצמאית ופרסמה בתקליט שדרים שני שירים: "להיות איתך" (מירי גולדרט ודב אשדות - יוסי קריבושי) ו"ביחד", עם אילן טל (קובי לוי - יוסי קריבושי).

בשנת 1985 הוציאה תקליט שדרים נוסף הכולל שני שירים: "דואט" (קובי לוי - יוסי קריבושי) ו"עד סוף המנגינה" (נתן יונתן - נחום היימן).

בשנת 1986 פרסמה את השירים "מרחפת אל אותו מקום" (קובי לוי - יוסי קריבושי) ו"אל הים" (חמוטל בן זאב - יוסי קריבושי), אשר היה ללהיט המצליח ביותר שלה. שנה אחר כך, השתתפה בתחרות הקדם-אירוויזיון 1987 עם השיר "אירוביקה" (חנה גולדברג - יוסי קריבושי) וסיימה אותה במקום ה-13.

עם להקת פיקוד דרום, כסולנית, הקליטה ב-1988 את השיר "אולי אולי מחר" (מילים ולחן: שייקה פייקוב).

ב-1990 פרשה מעולם השירה, והחלה לעבוד כמעצבת שמלות.

היא נשואה למעבד והמלחין יוסי קריבושי ומתגוררת בתל אביב.

== אלבומים עם "האחים והאחיות" בהם השתתפה ==
* עלילות שובי דובי, 1977 (2005)
*ברבאבא, 1978
*היפהפייה והיחפן, 1978
* בכל מקום - שירי משוררים, 1979
*חברי הדרקון אליוט, 1979
*הרפתקאות ברנארד וביאנקה, 1979
* מיטב שירי הילדים - אוסף, 1979
* זלמן יש לו מכנסיים, 1980 (2005)
* במרחק שתי תקוות - שירי יהודה עמיחי, 1982
* שירים עד כאן - עשר שנים - אוסף, 1982
* בן לוקח בת, 1982
* על ענפי שיטה - שירים שנשארים, 1982

== קישורים חיצוניים ==
*
*[https://www.youtube.com/channel/UCUdCF6CuR4SUcQlZOKjoRfQ ערוץ היוטיוב הרשמי] של ישראלה קריבושי

== הערות שוליים ==

קטגוריה:זמרות ישראליות
קטגוריה:חברות להקת פיקוד הדרום
קטגוריה:חברי להקת פיקוד הדרום
קטגוריה:מתמודדות קדם-האירוויזיון
קטגוריה:תל אביב-יפו: אישים
קטגוריה:מעצבות אופנה ישראליות
קטגוריה:בוגרות גימנסיה דביר
קטגוריה:בוגרי גימנסיה דביר
קטגוריה:ישראליות שנולדו ב-1952
קטגוריה:ישראלים שנולדו ב-1952
יודיף

יודיף (ברוסית: Юди́фь; נולדה ב-23 בינואר 1973) היא זמרת יהודיה-רוסייה.

==ביוגרפיה==
יודיף נולדה במוסקבה בשם מאשה כץ, בגיל שלוש עשרה הייתה שותפה להקמת הרכב מוזיקלי וביחד עמם הופיעה בשירי רוק כבד, היא שימשה מספר שנים כזמרת ליווי של מספר זמרים והרכבים מוזיקליים ידועים ברוסיה.

ב-1994 היא נהייתה לנציגה הראשונה של רוסיה באירוויזיון, עם השיר "Vyechniy stranik" סיימה במקום התשיעי עם 70 נקודות. באותה שנה גם הוציאה את אלבומה הראשון.

היא הייתה חברה בצמד מוזיקלי עם מתופף הנקרא "היפה והחיה", ב-1997 החלה להיות חברה בהרכב מוזיקלי בשם "מרילנד" ובשנה לאחר מכן הם הוציאו אלבום ראשון.

בסרט אנסטסיה העוסק בסיפורה של נסיכה רוסייה ביצעה את קטעי השירה של אנסטסיה בדיבוב הרוסי של הסרט. היא דיבבה את אמא גות'ל בדיבוב לרוסית של הסרט פלונטר.	

ב-2015 השתתפה בגרסה הרוסית של The Voice.

==קישורים חיצוניים==

* 

קטגוריה:זמרות רוסיות
קטגוריה:זמרים רוסים
קטגוריה:נציגי רוסיה באירוויזיון
קטגוריה:משתתפי אירוויזיון 1994
קטגוריה:משתתפי The Voice
קטגוריה:זמרות רוק
קטגוריה:זמרות פופ רוסיות
קטגוריה:זמרי רוק
קטגוריה:זמרי פופ רוסים
קטגוריה:מדבבות רוסיות
קטגוריה:ילידות 1973
קטגוריה:רוסים שנולדו ב-1973
מארי ברגמן

מארי ברגמן (בשוודית: Marie Bergman; נולדה ב-21 בנובמבר 1950) היא זמרת שוודית.

==ביוגרפיה==
ברגמן נולדה בסטוקהולם, מ-1969 ועד 1972 הייתה חברה בהרכב המוזיקלי "Family Four", ביחד איתם היא ייצגה את שוודיה באירוויזיון 1971 ואירוויזיון 1972. ב-1974 החלה בקריירת סולו והוציאה את האלבום הראשון שלה "Mitt ansikte".

באירוויזיון 1994 ייצגה את שוודיה ביחד עם הזמר רוגר פונטארה והם היו במקום ה-13.

היא דיבבה את פלגמנקוף בדיבוב השוודי של הסרט אנסטסיה.

היא זכתה במספר פרסי מוזיקה, היא לימדה באקדמיה למוזיקה בקופנהגן ובאורהוס.

היא נשואה בשנית ולה בת מבעלה הראשון.

==קישורים חיצוניים==

* 

קטגוריה:זמרות שוודיות
קטגוריה:משתתפי אירוויזיון 1994
קטגוריה:נציגי שוודיה באירוויזיון
קטגוריה:זמרים שוודים
קטגוריה:משתתפי מלודיפסטיבלן 1971
קטגוריה:משתתפי מלודיפסטיבלן 1994
קטגוריה:משתתפי מלודיפסטיבלן 2015
קטגוריה:שוודיות שנולדו ב-1950
קטגוריה:שוודים שנולדו ב-1950
איגוד תעשיית ההקלטות הוונצואלי

איגוד תעשיית ההקלטות הוונצואלי (בספרדית: Asociación de Productores Fonográficos de Venezuela; באנגלית: Association of Venezuelan Phonograph Producers; בראשי תיבות: APFV) הוא הארגון המרכזי המייצג את ענף ההקלטות של ונצואלה.

בין פעילותיו של האיגוד ניתן למנות את התחומים הבאים: קידום מכירות מוזיקה, אכיפת חוקי זכויות היוצרים, וביצוע מחקרים הקשורים לתעשיית המוזיקה בוונצואלה.

האיגוד אחראי על הענקת דרגות הוקרה לאמנים על הישגים במכירות אלבומים בוונצואלה: זהב, פלטינה ויהלום.

== תעודות על מכירות ==
{| class=wikitable
|+ אלבומים
|-
! width="100"| סוג הסמכה
! width="150"| עד 1996<ref></ref><ref></ref>
! width="150"| 1997–2006<ref></ref>
! width="150"| מאז 2007<ref></ref>
|-
| align="center"| 15x15 פיקסלים כסף
| align="center"| 25,000
| align="center"| –
| align="center"| –
|-
| align="center"| 15x15 פיקסלים זהב
| align="center"| 50,000
| align="center"| 10,000
| align="center"| 5,000
|-
| align="center"| 15x15 פיקסלים פלטינה
| align="center"| 100,000
| align="center"| 20,000
| align="center"| 10,000
|-
| align="center"| 15x15 פיקסלים פלטניה ×2
| align="center"| 200,000
| align="center"| 40,000
| align="center"| 20,000
|}

== ראו גם ==
* הפדרציה הבינלאומית לתעשייה הפונוגרפית
* רשימת שוקי המוזיקה המוקלטים הגדולים ביותר

== קישורים חיצוניים ==
* 

== הערות שוליים ==

ונצואלה
קטגוריה:מוזיקה ונצואלית
ללא המפלגה הקומוניסטית, לא תהא סין החדשה

ללא המפלגה הקומוניסטית, לא תהא סין החדשה (בסינית מופשטת: 没有共产党就没有新中国; מסורתית: 沒有共產黨就沒有新中國; פיניין: Méiyǒu Gòngchǎndǎng Jiù Méiyǒu Xīn Zhōngguó; בעברית: מִיְּי-יְוֹוּ גּוֹנְגְּצׇ'אנְגְּדַּאנְג זִיוּ מִיְּי-יְוֹוּ שִׁין דְּז'וֹנְגְּ-גּוּוֹ) הוא שיר תעמולה קומוניסטי פופולרי ברפובליקה העממית של סין, שנכתב במקור בשנת 1943 כתגובה לביטוי "ללא הקוומינטנג לא הייתה סין".

==רקע==
במהלך מלחמת העולם השנייה, כאשר סין נלחמה בפלישת האימפריה היפנית, פרסם צ'יאנג קאי-שק ספר, שכותרתו "גורלה של סין ב-10 במרץ 1943, עם סיסמה ש"ללא קוומינטנג לא תהיה סין". המפלגה הקומוניסטית של סין פרסמה ב-25 באוגוסט 1943 מאמר מערכת, שכותרתו "ללא המפלגה הקומוניסטית לא הייתה סין" בעיתון ג'יפאנג, וזאת ביקורת על הספר, ולפיו נתקבלה מסקנה כי "אם בסין של ימינו לא הייתה המפלגה קומוניסטית, אז לא תהיה סין". באוקטובר 1943 יצר קאו הואוקינג, בן 19 וחבר במפלגה הקומוניסטית בסין, את מילות השיר "ללא המפלגה הקומוניסטית לא תהא סין", על בסיס מקרה זה.

בשנת 1950, זמן קצר לאחר ייסודה של הרפובליקה העממית של סין, שינה מאו דזה-דונג את התואר ל-"ללא המפלגה הקומוניסטית, לא תהא סין החדשה", על ידי הוספת המילה "חדשה".

השיר נכלל במחזמר "המזרח הוא אדום" משנת 1965.

ב- 26 ביוני 2006, אנדרטה לכבוד השיר "ללא המפלגה הקומוניסטית, לא תהא סין החדשה" נחנכה ברובע פאנגשאן, בייג'ינג, בשטח של 6000 מ"ר.

==מילות השיר==
{| cellpadding="5" align="center"
|-
! עברית !! מנדרינית !! פיניין
|-
| <poem>ללא המפלגה הקומוניסטית, לא תהא סין החדשה.
ללא המפלגה הקומוניסטית, לא תהא סין החדשה.
המפלגה הקומוניסטית עמלה למען האומה.
המפלגה הקומוניסטית של לבב אחד הצילה את סין.
היא האירה אל דרך החירות עבור האנשים.
היא הובילה את סין אל הנאורות.
היא עשתה ימים כלילות למען מלחמת ההתנגדות למעל משמונה שנים.
היא שיפרה חיי אנשים.
היא בנתה מחפורות ובסיסים אל מעבר לקווי האויב.
היא המשילה דמוקרטיה והביאה יתרונות רבים.
ללא המפלגה הקומוניסטית, לא תהא סין החדשה.
ללא המפלגה הקומוניסטית, לא תהא סין החדשה.

</poem>
| dir="ltr" | <poem>没有共产党就没有新中国
没有共产党就没有新中国
共产党辛劳为民族
共产党他一心救中国
他指给了人民解放的道路
他领导中国走向光明
他坚持了抗战八年多
他改善了人民生活
他建设了敌后根据地
他实行了民主好处多
没有共产党就没有新中国
没有共产党就没有新中国</poem>
|
 <poem><div class="mw-content-ltr">Méiyǒu Gòngchǎndǎng jiù méiyǒu xīn Zhōngguó.
Méiyǒu Gòngchǎndǎng jiù méiyǒu xīn Zhōngguó.
Gòngchǎndǎng xīnláo wèi mínzú.
Gòngchǎndǎng tā yīxīn jiù Zhōngguó.
Tā zhǐgěi le rénmín jiěfàng de dàolù.
Tā lǐngdǎo Zhōngguó zǒuxiàng guāngmíng.
Tā jiānchí le kàngzhàn bā nián duō.
Tā gǎishàn le rénmín shēnghuó.
Tā jiànshè le díhòu gēnjùdì.
Tā shíxíng le mínzhǔ hǎochù duō.
Méiyǒu Gòngchǎndǎng jiù méiyǒu xīn Zhōngguó.
Méiyǒu Gòngchǎndǎng jiù méiyǒu xīn Zhōngguó.
</div></poem>
|}
==ראו גם==
* מאואיזם
* המנון סין
==קישורים חיצוניים==
* [https://web.archive.org/web/20120522140112/http://english.chinamil.com.cn/special/jygg/mp3/track%208.mp3 Orchestral MP3 Audio from PLA Daily]
* [https://www.youtube.com/watch?v=72tiPR12fLA&t=2s|ביצוע השיר ביוטיוב]
* - כתוביות בעברית

==הערות שוליים==

סין
קטגוריה:שירים על הרפובליקה העממית של סין
קטגוריה:שירים בסינית
נפתלי בוטווין

דגל "פלוגת נפתלי בוטווין" שלחמה במסגרת [[הבריגדות הבינלאומיות בספרד|שמאל|]]
קברו של נפתלי בוטווין בבית הקברות ינובסקי ב[[לבוב|שמאל|]]
נפתלי יצחק בוטווין (19 בפברואר 1905 – 6 באוגוסט 1925) היה קומוניסט יהודי-פולני, שהתנקש במודיע של המשטרה (שהסתנן למפלגה הקומוניסטית בפולין והסגיר פעילים) והוצא בשל כך להורג. מעשהו זה זכה להערכה רבה, במיוחד בקרב הפעילים הקומוניסטים, ואף הונצח בצורות שונות. ב-1937 קראו מתנדבים יהודים בבריגדות הבינלאומיות לפלוגה שלהם על שם בוטווין.

== ביוגרפיה ==
בוטווין נולד ב-1905 בעיירה קאמיאנקה בוזקה שלייד לבוב והיה הילד השמיני במשפחה ענייה. ב-1908 נפטר אביו דבר שהחמיר את מצבה הכלכלי של המשפחה ובסופו של דבר אילץ את נפתלי לעזוב את לימודיו בגיל 13 ולצאת לפרנס את המשפחה. תחילה עבד במפעל וב-1920 התקבל לעבודה כשולייה של יצרן נעלים.

ב-1922 הצטרף בוטווין לתנועת הנוער היהודי הסוציאליסטי של הבונד הצוקונפט וב-1923 הצטרף לאיגוד העובדים והפך לחבר במפלגה הקומוניסטית של פולין (KPP). בעקבות פעילותו הפוליטית פוטר בוטווין ממפעל הנעלים ב-1925.

== חיסול צכנובסקי ==
המפלגה הקומוניסטית בפולין פעלה לשיפור תנאי העבודה של הפועלים ולהתארגנותם. פעילות זו הייתה לצנינים בעיני בעלי הממון והשלטונות במדינה שלחצו על המשטרה לפעול בנמרצות כדי לדיכוי המפלגה. אחת מדרכי הפעולה העיקריות של המשטרה הייתה החדרת מלשינים למפלגה שפעלו להסגרת הפעילים. אחד מהמלשינים המזיקים ביותר היה יוזף צכנובסקי (Josef Cechnowski). תחילה הצטרף צכנובסקי לסניף המפלגה בוורשה והחל להסגיר את פעיליה שם אך לאחר שחשד שהתגלה עבר ללבוב שם פעל בוטווין. במפלגה חשדו שצכנובסקי הוא מלשין של המשטרה והנהגתה החליטה לחסלו. תחילה הוטלה המשימה על חוליה בת 3 פעילים פולנים (היבנר, קנייבסקי ורוטקובסקי) אך הם נאסרו ב-17 ביולי 1925 בזמן שניסו להוציא לפועל את החיסול. בעקבות כישלון זה הוטלה המשימה על בוטווין שהצטייד באקדח וירה למוות בצכנובסקי ב-29 ביולי 1925 בזמן שיצא מבית המשפט בעיר. בוטווין ניסה לברוח אך שוטרים רדפו אחריו ותפסוהו.

== המשפט וגזר הדין ==
בוטווין הודה באשמה וטען שפעל מטעם המפלגה הקומוניסטית כנקמה על הסגרת פעילים קומוניסטים. עם מאסרו פרצו, ברחבי פולין, הפגנות של פעילי מפלגות קומוניסטיות וסוציאליסטיות בקריאה לשחרר את בוטווין. על אף המחאה נפתח משפטו של בוטווין ב-5 באוגוסט 1925 בפני בית משפט מיוחד ולאחר 4 שעות מפתיחתו נגזר דינו של בוטווין למוות. למחרת נעשתה פנייה לנשיא פולין סטאניסלב וויצ'יכובסקי להמתיק את העונש אך זה סירב ובוטווין הוצא להורג על ידי כיתת יורים. בוטווין סירב לכסות את עייניו ומילותיו האחרונות היו "תחי המהפכה הסוציאליסטית". הובא לקבורה בבית הקברות יניבסקי (Yanivsky cemetery) שבעיר.

== הנצחתו ==
לאחר הוצאתו להורג הפך בוטווין לסמל למאבק של העובדים (במיוחד בקרב ארגוני הקומוניסטים היהודים). יום מותו צוין בלוח ימי הזיכרון של הקומוניסטים הישראלים, סיפורו הוצג במספר הצגות בתיאטרון האידי בפולין ושמו ניתן לילדים רבים.

על קיר בית החרושת בו עבד בוטווין נקבע שלט זיכרון אולם ב-1969 הוסר השלט.

ב-1937 נקראה הפלוגה היהודית בבריגדות הבינלאומיות בספרד בשם "פלוגת נפתלי בוטווין" על שמו.

== קישורים חיצוניים ==

* 
* 
* 
* 

== הערות שוליים ==

קטגוריה:קומוניסטים יהודים
קטגוריה:פולנים שנולדו ב-1905
קטגוריה:פולנים שנפטרו ב-1925
מוטי כל-טוב

מרדכי כל-טוב (נולד ב-21 ביולי 1978) הוא כדורגלן עבר ישראלי ששיחק בעמדת הבלם.

==קריירה==
כל-טוב התחיל את הקריירה שלו במחלקת הנוער של מכבי חיפה. ב-19 ביולי 1997, כל-טוב ערך את הופעת הבכורה שלו בקבוצה הבוגרת בהפסד 4-0 ללוקומוטיב ניז'ני נובגורוד. כעבור זמן קצר, כל-טוב חתם במכבי עכו מהליגה הארצית.

בקיץ , כל-טוב חתם בהפועל ראשון לציון מליגת העל. ב-25 באוגוסט 2001, כל-טוב ערך את הופעת הבכורה שלו בקבוצה בהפסד 2-1 למ.ס. אשדוד. ב-12 בינואר 2002, בישל את שני השערים בהפסד 4-2 למכבי נתניה.

בהמשך הקריירה, כל-טוב שיחק בהפועל עכו, הפועל מג'ד אל כרום, בית"ר שמשון תל אביב, הפועל נצרת עילית, הפועל מגדל העמק, איחוד בני מג'ד אל כרום, הפועל אכסאל והפועל קריית ים.

בקיץ , כל-טוב פרש מכדורגל.

==קישורים חיצוניים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני מכבי חיפה
קטגוריה:כדורגלני מכבי עירוני קריית אתא
קטגוריה:כדורגלני הפועל ראשון לציון
קטגוריה:כדורגלני בית"ר שמשון תל אביב
קטגוריה:כדורגלני הפועל עכו
קטגוריה:כדורגלני הפועל נוף הגליל
קטגוריה:כדורגלני הפועל מגדל העמק
קטגוריה:כדורגלני הפועל אכסאל
קטגוריה:ישראלים שנולדו ב-1978
איגוד תעשיית ההקלטות הלטבי

איגוד תעשיית ההקלטות הלטבי (בלטבית: Latvijas Izpildītāju un producentu apvienība; באנגלית: Latvian Music Producers Association; בראשי תיבות: LaIPA או LaMPA) הוא הארגון המרכזי המייצג את ענף ההקלטות של לטביה. האיגוד הוא גם חבר בפדרציה הבינלאומית לתעשייה הפונוגרפית.<ref></ref>

בין מטרות הארגון הוא לתמוך במוזיקאים לטבים ולקדם את פיתוח תעשיית המוזיקה הלטבית ולייצא מוזיקה המיוצרת בלטביה, בשביל לקדם ולתמוך ביצירת תקליטי מוזיקה תחרותיים, ולהגדיל את השימוש במוזיקה לטבית על ידי חינוך מוזיקאים לטבים לייצוג רשמי של תעשיית המוזיקה הלטבית באירופה ובאירועים, ירידים ותערוכות בין-לאומיים, וללמד את חברי תעשיית המוזיקה הלטבית בנושאי ייצוא המוזיקה והמגמות העולמיות.<ref></ref>

האיגוד מעניק אלבומי זהב ופלטינה במדינה, ואחראי על מצעדי הפזמונים במדינה.<ref></ref>

== תעודות על סך מכירות וצפיות ==
דרגות הישגים (זהב ופלטינה) על מכירת אלבומים וצפיות בווידאו קליפים ניתנות לאמנים לפי רמות המינימום שלהלן:
{| class="wikitable"
! rowspan="2" |פורמט
! rowspan="2" |תואר
! colspan="2" |שנים
|-
!עד 2011
!מאז 2011
|-
| rowspan="2" |אלבום
|זהב
|4,000
|5,000
|-
|פלטינה
|8,000
|9,000
|-
| rowspan="2" |וידאו קליפים
|זהב
|
|5,000
|-
|פלטינה
|
|8,000
|}

== קישורים חיצוניים ==
* 

== הערות שוליים ==

לטביה
קטגוריה:לטביה: תרבות
ישמח לבי

ישמח לבי הוא שיר למוצאי שבת מאת הרב אברהם יצחק הכהן קוק. השיר נכלל בספר אורות הראי"ה, יחד עם פרק נוסף העוסק ב"ערכו של עם קדוש במוצאי שבת קודש".
==אליהו הנביא ומוצאי שבת==
השיר עוסק בציפייה לאליהו הנביא, בדומה לשירים אחרים למוצאי שבת, כדוגמת השיר אליהו הנביא, איש חסיד ואחרים. צאתה של השבת, הפגישה החוזרת עם ימי החול מעוררת כיסופי גאולה ולפי הנאמר בנביא, אליהו הוא מבשר הגאולה:
.

מתקופת הראשונים נהגו להזכיר את אליהו הנביא במוצאי שבת. לאזכור הזה הובאו כמה הסברים:
* משום שנאמר בגמרא שאין אליהו בא לא בערב שבת ולא בערב יום טוב מפני הטורח, וממוצאי שבת והלאה הוא זמן ביאתו. ולכן מזכירים את בואו.
*משום שנאמר בתלמוד "אלמלי שמרו ישראל שבת ראשונה לא שלטה בהם אומה ולשון, שנאמר: "ויהי ביום השביעי יצאו מן העם ללקוט ולא מצאו", וכתוב לאחר מכן "ויבא עמלק וילחם עם ישראל ברפידים". ועוד נאמר שם, אמר רשב"י אלמלי משמרין ישראל שתי שבתות כהלכתן מיד נגאלין... ועל כן אנו אומרים להקב"ה הרי שמרנו את השבת כמו שצויתנו, מעתה שלח לנו את אליהו הנביא.
* במדרש מובא שבכל מוצאי שבת נכנס אליהו לגן ויושב תחת עץ החיים וכותב זכויותיהם של ישראל.

==מאפיינים ייחודיים ולחנים==
תקוות הגאולה של הראי"ה המובעת בשיר כוללת מאפיינים טבעיים רבים, המתאימים להקשר הזמן של ראשית הציונות: "וּבָנַי הַנְּפוֹצִים מַעֲבָרִים יֵאָסְפוּ יַחַד לַעֲדָרִים, וְיָרֹנּוּ בְּרֹאשׁ הֶהָרִים
לְלַקֵּט כָּל־הַנִּפְזָרִים אֶל־אֶרֶץ תְּאֵנִי וַעֲנָבִי". 

השיר זכה למספר לחנים. לפי דברי יעקב אבן חן הלחן הראשון היה של הראי"ה עצמו. גם החזן יוסל'ה רוזנבלט חיבר לחן לשיר זה כאשר הראי"ה הראהו לו בעת ביקורו בארץ ישראל. יוני גנוט כלל שיר זה באלבומו השני בלחן משלו, ולאחר מכן גם ביצע אותו יחד עם אילן דמרי ומקהלת ישיבת ירושלים לצעירים.

==קישורים חיצוניים==

* ישמח לבי, באתר ויקיטקסט
* עקיבא צימרמן, [https://meyda.education.gov.il/files/tarbut/pirsumeagaf/kitveet/273pdf.pdf הרב קוק זצ"ל והחזנות] (בעמוד 22)
* [https://www.youtube.com/watch?v=oIPvIRfqqAs ישמח ליבי // יוני גנוט אילן דמרי ותלמידי הישיבה לצעירים]
* [https://www.93fm.co.il/radio/550851/ השיר בגרסה ווקאלית], באתר רדיו קול חי

==הערות שוליים==

קטגוריה:זמירות ופיוטים למוצאי שבת
קטגוריה:אליהו הנביא
תרזה שטיינמץ

תרזה שטיינמץ (בהולנדית: Thérèse Steinmetz; נולדה ב-17 במאי 1933) היא זמרת הולנדית.

==ביוגרפיה==
שטיינמץ נולדה באמסטרדם, אביה היה זמר אופרה ואמה הייתה רקדנית ופסנתרנית, היא למדה בקונסרבטוריון בעיר.

ב-1963 שיחקה בסרט המתח "De vergeten medeminnaa" ובנוסף שיחקה גם במספר סרטי טלוויזיה.
באירוויזיון 1967 היא ייצגה את הולנד עם השיר "Ring-dinge-ding". היא הגיעה למקום הארבעה עשרה ביחד אוסטריה. שני השירים קיבלו שתי נקודות.

ב-1970 זכתה בפסטיבל איל הזהב ברומניה, דבר שהוביל לפרסומה במדינה, היא ביקרה שם מספר פעמים וביצעה שם רבות מוזיקת פולק.

היא הייתה נשואה פעמיים ומבעלה השני התאלמנה. היא התגוררה בקאן שבצרפת שם עסקה בציור וניהלה גלריית אמנות.

==קישורים חיצוניים==

קטגוריה:זמרות הולנדיות
קטגוריה:נציגי הולנד באירוויזיון
קטגוריה:משתתפי אירוויזיון 1967
קטגוריה:זמרים הולנדים
קטגוריה:ילידות 1933
קטגוריה:הולנדים שנולדו ב-1933
אירוויזיון למוזיקאים צעירים 1984

אולם ויקטוריה, האולם בו התחרות נערכה
האירוויזיון למוזיקאים צעירים 1984 הייתה המהדורה השנייה של האירוויזיון למוזיקאים צעירים. מהדורה זו של התחרות התקיימה ב-22 במאי 1984, באולם "ויקטוריה" בעיר ז'נבה, שווייץ. בדומה לשאר מהדורות האירוויזיון, את התחחרות הפיק איגוד השידור האירופי בשיתוף עם רשות השידור השווייצרית. מהדורה זו הונחתה על ידי ז'ורז' קליימן ונוצחה על ידי הורסט שטיין. תזמורת התחרות היא "תזמורת שווייץ המערבית". שוודיה, דנמרק, נורווגיה ופינלנד שלחו נציג אחד בשם ארבעתם אשר נושא את הדגל הפיני. הולנד זכתה בתחרות, כאשר הממלכה המאוחדת ופינלנד הגיעו למקום השני והשלישי בהתאמה.

== תוצאות ==
פרסים הוענקו לשלוש המדינות המובילות. הטבלה שלהלן מדגישה את אלה בעזרת סימוני זהב, כסף וברונזה. תוצאות המשתתפים שנותרו (מקומות 4–6) אינן ידועות ומעולם לא פורסמו על ידי איחוד השידור האירופי.<ref name="History"></ref>
{| class="wikitable sortable"
|-
!סדר
!מדינה
!אמן
!כלי נגינה
!קטע מוזיקלי
!מקום
|-
|1
|
|סבין טואין
|ויולה
|קונצ'רטו לויולה ברה# (קרל שטאמיץ)
|–
|- bgcolor="#cd7f32"
|2
|
|אמה ג'ונסון
|קלרינט
|קונצ'רטו לקלרינט מס' 2 בפה♭ (ברנרד קרוסל)
|3
|-
|3
|
|אנדראס בק
|פסנתר
|קונצ'רטו לפסנתר מס' 1 (פרנץ ליסט)
|–
|- bgcolor="gold"
|4
|
|איזבל וואן קאולן
|כינור
|קונצ'רטו לכינור מס' 5 (אנרי וייטאן)
|1
|-
|5
|
|מרטינה שוכן
|צ'לו
|קונצ'רטו לצ'לו (קאמי סן-סנס)
|–
|-
|6
|
|גיסליין פליישמן
|כינור
|קונצ'רטו לכינור (אנטונין דבוז'אק)
|–
|- bgcolor="silver"
|7
|
|אולי מוסטונן
|פסנתר
|קונצ'רטו לפסנתר (מוריס ראוול)
|2
|}

== חבר המושבעים ==
להלן חבר המושבעים של האירוויזיון למוזיקאים צעירים 1984:
* – גוטפריד שולץ
* – ג'והאני רייסקינן
* – מריוס קונסטנט, פייר פורנייה
* – ורנר תריכן
* – יאן סטולן
* – אורל ניקולה, אריק טאפי, קרל אנגל, פייר מטרל
* – אלון הודדינוט
* – יהודי מנוחין, קרול שחר ריינהרט

== ביאורים ==

== הערות שוליים ==

קטגוריה:1984 במוזיקה
1984
Droid

Droid הוא גופן, שנוצר בשנת 2007 על ידי Ascender Corporation לשימוש במערכת אנדרואיד ושוחרר תחת רישיון אפאצ'י. גופן זה היה מיועד במקור לשימוש במסכים קטנים של מכשירים ניידים. עד לגרסת אנדרואיד 4.0 הוא היה ברירת מחדל של המערכת.

משפחת הגופן כוללת את הגופנים הבאים: Droid Sans, Droid Sans Mono ו-Droid Serif. תחילה הוא לא תמך בכתב נטוי, ותכונה זו התווספה בהמשך. תומכת במספר רב של שפות, לרבות עברית. בשנת 2009 הגופן הורחב לתמיכה בערבית ופרסית.

גופן זה היה בסיס לפיתוח משפחת הגופן noto.

== קישורים חיצוניים ==

* [https://ctan.org/tex-archive/fonts/droid?lang=en דף הגופן בחברה המפתחת]

קטגוריה:גופני כתב לטיני
קטגוריה:קרן התוכנה אפאצ'י
מתקן שיגור (יצירת אמנות)

"מתקן שיגור" היא יצירת אמנות, שיצר האמן הישראלי גדעון גכטמן בין השנים 2006–2008.

==תיאור==
רקטות ה"קסאם", שיוצרו על ידי ארגוני הטרור הפלסטינים ברצועת עזה על ידי שימוש בחומרים מאולתרים, הוכנסו לשימוש החל משנת 2001. העיסוק של גכטמן ברקטות אלו בא על רקע השימוש הגובר בהם בשנים 2006–2008.

"מתקן שיגור" שיצר גכטמן, הוא מערך של דגמי הרקטות, מעמדי שיגור וקופסאות אחסנה מעץ. אלו נבנו ושוכללו בהדרגה והוצגו לראשונה בתערוכת זוכי פרסי משרד התרבות והספורט במוזיאון פתח תקווה לאמנות בשנת 2006 (25 בינואר–25 במרץ). בתערוכה זו הוצגו שלושה דגמי-אב לטילים, מתקני תצוגה ומארז עץ אחד. בתערוכה "Dead-Line" בית קנר בראשון לציון בשנת 2007 (2–5 ביולי) הוצגו דגמי האב ורקטות צבועות בשילובים של אדום, ירוק, שחור ולבן, המהווים את הצבעים בדגל הפלסטיני. ובשנת 2008 הוצג המערך השלם כתערוכת יחיד בגלריה שלוש בתל אביב-יפו (18 בספטמבר-1 בנובמבר). בשנת 2011 הוצגה העבודה בתוך שתי קופסאות אחסנה סגורות, במסגרת הביאנלה בהרצליה 20-10 באוקטובר.

כמו בעבודות אחרות של גכטמן, דגמי הרקטות מטשטשים את החיץ הנהוג בין המציאות החברתית והפוליטית לבין מעשה האמנות, על ידי שיעתוק של האובייקט הממשי אל החלל המוזיאלי.

המערך מציג גם הרהור על שימורו של מעשה האמנות – תמה בולטת נוספת ביצירתו של האמן. אף על פי שדגמים אלו הם עקרים, עדיין הם מכילים את כל הדרוש לאחזקתם: מתקני שיגור, המהווים גם כני תצוגה וארגזי נשיאה מעץ, המאזכרים ארגזי עץ המשמשים לאחסון פסלים ויצירות אמנות במוזיאונים.

עבור תצוגה בגלריה שלוש הדפיס גכטמן חוברת טכנית המדגימה איך לבנות ולעטר את "מתקני השיגור". חוברת זו, המכילה מפרטים טכניים, מהווה, כפי שכתב אבשלום סולימאן, דגם לאופן שבו יכולות עבודותיו של גכטמן להיות מופצות גם ללא נוכחות הפיזית של האמן.

ברשימת ביקורת בעיתון "הארץ", קשר עוזי צור את העבודה אל מכלול עבודתו של גכטמן, העסוקה בהתמודדות עם מוות ועם מערכי הנצחה: 

==גלריה==
<gallery>
File:Lunching Apparatus by Gideon Gechtman.jpg|מארז למתקן שיגור ודגם-אב לטיל ללא צביעה, מראה הצבה בגלריה שלוש (2008)
File:Lunching Apparatus by Gideon Gechtman3.jpg|טיל מס' 1, מראה הצבה בגלריה שלוש (2008)
File:2011 Herzliya Biennial 052.jpg|מארזים למתקן שיגור, מראה הצבה, הביאנלה בהרצליה (2011)
</gallery>

==קישורים חיצוניים==

* [http://chelouchegallery.com/userfiles/gechtman-manual.pdf גדעון גכטמן: מתקן שיגור, 2008], החוברת מאתר גלריה שלוש
* 
* 
* רותי דירקטור, [http://rutidirektornow.wordpress.com/2008/11/29/907/ "גדעון גכטמן: מתקן שיגור, 2008"], הצופה, 29 בנובמבר 2008.

==הערות שוליים==

קטגוריה:גדעון גכטמן
קטגוריה:מיצבים
קטגוריה:פיסול ישראלי
קטגוריה:יצירות משנת 2008
סן קרלו קנאווזה

סן קרלו קנאווזה (באיטלקית: San Carlo Canavese) היא קומונה ששייכת למטרופולין טורינו באזור פיימונטה, הממוקמת כ-20 ק"מ צפונית מערבית לטורינו.

סן קרלו קנאווזה גובלת עם העיריות הבאות: רוקה קנאווזה וודה קנאווזה, סן פרנסיסקו.

==קישורים חיצוניים==

* 

קטגוריה:פיימונטה: ערים
ברי הולסהוף

ברי הולסהוף (בהולנדית: Barry Hulshoff; נולד ב-30 בספטמבר 1946 – 16 בפברואר 2020) היה כדורגלן ומאמן הולנדי, ששיחק בעמדת הבלם. היה שותף בהצלחה של אייאקס בתחילת שנות ה-70.

==ביוגרפיה==
הולסהוף נולד בדוונטר, הולנד, ובתור נער שיחק בקבוצת הנערים אייאקס אותה אימן גאורג קסלר. עד מהרה הוא היה לקפטן הקבוצה כשהוא משחק לצד יוהאן קרויף, ווילי ואן דר קוילן, וים יאנסן, בין היתר.

בשנת 1965 נכנס להרכב הקבוצה הבוגרת של אייאקס, אך בתחילה שיחק רק בקבוצת השנייה. התארים הראשונים שזכה עמה ב"תקופת הזוהר" שלה היו הליגה ההולנדית בעונות 1965/66 ו-1966/67, וכן בגביע ההולנדי. מעונת 1967/68, בה גם זכו בליגה בפעם השלישית ברציפות, תפס הולסהוף את מקומו בהרכב הקבוע בהגנה לצד הבלם היוגוסלבי וליבור ואסוביץ'. היו לו מחלוקות עם מאמנו הקפדני רינוס מיכלס. "מעולם לא ניהלתי שיחה עם מיכלס שנמשכה יותר משלוש דקות", התלונן פעם. עוד אמר הולסהוף כי מיכלס מעולם לא הסביר את הסיבות האמיתיות להחלטותיו אם וכאשר לא היה רשאי לשחק.

בתחילת שנות השבעים לקח חלק בהצלחה הגדולה ביותר של המועדון אי פעם הכוללת זכייה בשלושה תוארי גביע האלופות ברציפות. בעונת 1970/71 הוא כבש פעמיים בגביע אירופה לאלופות נגד הקבוצות בזל וסלטיק בסיבוב השני וברבע הגמר בהתאמה. לאחר עזיבתו מאייאקס של חברו להגנה וליבור ואסוביץ' ב-1971, הולסהוף שיתף פעולה עם הבלם הגרמני הורסט בלנקנבורג. אייאקס זכתה בפעם השלישית בגביע האלופות בעונת 1972/73 והולסהוף כבש שער חשוב בניצחון 1–2 על ריאל מדריד בחצי הגמר. הקריירה המעוטרת של הולסהוף עם אייאקס, בה גם זכה פעמיים בסופר קאפ האירופי ופעם אחת בגביע הבין-יבשתי, הסתיימה לה בשנת 1977. בשתי העונות הבאות עד לפרישה מכדורגל העביר במועדון מאסטריכט.

היינץ שילצ'ר האוסטרי, מי ששיחק באייאקס בתחילת שנות השבעים וכיום הוא מאמן, שכנע את הולסהוף לחזור מהפרישה על מנת לשחק בגראצר א.ק. ב-1982. הוא ערך שם רק שלוש הופעות מכיוון שהבין שאינו ביכולת מספיק טובה מבעבר.

===לאחר הפרישה===
הולסהוף היה עוזר-מאמן לזמן קצר באייאקס בשנת 1988. לאחר מכן הפך למאמן בקבוצות הבלגיות לירסה, וסטרלו, מכלן, בין היתר. הולסהוף עבד כמנהל טכני בין השנים 2004–2006 באייאקס אמריקה שבארצות הברית. מיוני 2012 הוא היה עוזר-מאמן בווטרלו.

יוהאן קרויף, גדול כדורגלני אייאקס בכל הזמנים, קרא לשחקני עבר להיות במועצת חברי אייאקס וב-14 בדצמבר 2010 נבחר הולסהוף להיות גם כן. הולסהוף הפך לסוכנו של מתיאס דה ליכט בשנת 2016 ומילא את תפקידו הזה יחד עם מינו ראיולה מאז 2018.

הולסהוף נפטר כתוצאה ממחלה ב-16 בפברואר 2020 בגיל 73. עיריית אמסטרדם כבר קראה על שמו את גשר בשנת 2005.

==תארים==
ברי (שני מימין) לצד [[יוהאן קרויף לאחר הזכייה בגביע אירופה לאלופות (1973)]]
;אייאקס
*אליפות הולנד (6): 1965/66, 1966/67, 1967/68, 1969/70, 1971/72, 1972/73
*הגביע ההולנדי (4): 1966/67, 1969/70, 1970/71, 1971/72
*גביע אירופה לאלופות (3): 1970/71, 1971/72, 1972/73
*הסופר קאפ האירופי (2): 1972, 1973
*הגביע הבין-יבשתי: 1972

==קישורים חיצוניים==

==הערות שוליים==

קטגוריה:כדורגלנים הולנדים
קטגוריה:כדורגלני אייאקס
קטגוריה:כדורגלני נבחרת הולנד
קטגוריה:הולנדים שנולדו ב-1946
קטגוריה:הולנדים שנפטרו ב-2020
אלנה גאורגה

אלנה גאורגה (ברומנית: Elena Gheorghe; נולדה ב-30 ביולי 1985) היא זמרת רומנייה.

==ביוגרפיה==
גאורגה נולדה בבוקרשט, מהילדות המוקדמת החלה לעסוק במוזיקה וב-2001 השתתפה בפסטיבל מאמאיה. ב-2002 החלה לשיר כסולנית להקת "מנדינגה", ביחד עימם היא גם הוציאה אלבום. ב-2005 הלהקה השתתפה בסלקציה נציונלה, התחרות לבחירת נציגות רומניה באירוויזיון והם היו במקום הרביעי, ב-2006 עזבה את הלהקה והחלה בקריירת סולו. אלבומה הראשון נקרא "Your Voice", ב-2007 יצא אלבומה השני "Te Ador".

ב-2009 ייצגה את רומניה באירוויזיון שנערך ברוסיה עם השיר "The Balkan Girls", היא עלתה לגמר בו סיימה במקום ה-19.

ב-2010 הסינגל שלה "Midnight Sun" זכה להצלחה ברומניה ובהולנד, ב-2011 יצאה לסיבוב הופעות במספר מדינות באירופה.

היא שרה את שיר הנושא בגרסת הדיבוב הרומנית של הסדרה אלנה מאוולור.

==קישורים חיצוניים==

* 

קטגוריה:זמרות רומניות
קטגוריה:נציגי רומניה באירוויזיון
קטגוריה:משתתפי אירוויזיון 2009
קטגוריה:זמרים רומנים
קטגוריה:ילידות 1985
קטגוריה:רומנים שנולדו ב-1985
ג'ורג' קלוזן

ג'ורג' קלוזן ( באנגלית: George Clausen: 18 באפריל 1852 – 22 בנובמבר 1944) היה אמן בריטי, שעבד בשמן וצבעי מים, תחריטים וליטוגרפיות. הוא מונה לאביר בשנת 1927.<ref></ref>

== ביוגרפיה ==
ג'ורג' קלוזן נולד בלונדון ב־18 באפריל 1852, בנו של אמן דקורטיבי ממוצא דני ואם סקוטית. בין השנים 1867 עד 1873, הוא השתתף בשיעורי העיצוב בבית הספר של דרום קנזינגטון בלונדון בהצלחה רבה. לאחר מכן עבד בסטודיו של אדווין לונג ובהמשך בפריז בהנהגתו של טוני רובר-פלרי באקדמיה ז'וליאן.<ref>Ian Chilvers (2004). The Oxford Dictionary of Art. Oxford University Press</ref> הוא היה העריץ את הנטורליזם של הצייר ז'ול בסטיאן-לפה עליו כתב בשנת 1888 וב־1892.

קלוזן הפך לאחד הציירים המודרניים של הנוף ושל חיי האיכרים, שהושפע במידה מסוימת על ידי האימפרסיוניסטים, איתם חלק את התפיסה כי האור הוא הנושא האמיתי של אמנות הנוף.<ref>Brian Stewart & Mervyn Cutten (1997). The Dictionary of Portrait Painters in Britain up to 1920. Antique Collectors' Club</ref> תמונותיו מצטיינות בהופעתם של אלמנטים באור שמש חיצוני מתנפץ, או במקלט המוצל של אסם או אורווה. "הנערה בשער" נרכשה על ידי נאמני צ'נטרי ונמצאת כעת בגלריית טייט.<ref>Chisholm, Hugh, ed. (1911). "Clausen, George" . Encyclopædia Britannica (11th ed.). Cambridge University Press.</ref>

קלוזן היה חבר מייסד במועדון האמנות האנגלי החדש בשנת 1886. בשנת 1895 נבחר לעמית של האקדמיה המלכותית, ואקדמאי מן המניין בשנת 1906. באקדמיה המלכותית הוא נתן סדרה של שש הרצאות על ציור בפני תלמידי בית הספר (1904) ואת המטרות ואידיאלים באמנות (1906).

קלוזן היה אמן מלחמה רשמי במהלך מלחמת העולם הראשונה. במהלך המלחמה נהרג ארוסה של בתו. ייתכן ואירוע זה נתן השראה לציורו "אבל נעורים" המציג צעירה במצוקה אבלה בנוף שומם.<ref>Art from the First World War. Imperial War Museum. 2008</ref> כמו כן, קלוזן תרם שש ליטוגרפיות בנושא המלחמה.<ref>Mari Gordon (Series Editor) (2014). The Great War:Britain's Efforts and Ideals. Amgueddfa Cymru-National Museum Wales</ref>

בשנת 1921 היה קלוזן חבר בחברה לאמנות גרפית והראה את עבודותיו בתערוכה הראשונה שלהם.

== גלריה ==
<gallery mode="packed" heights="170">
George Clausen, 1887 - Bird scaring.jpg|

George Clausen - girl.jpg|

George Clausen - Ploughing.jpg|

George Clausen, 1891 - Brown eyes.jpg|

Clausen, apple blossom.jpg|

George Clausen - The Gleaners Returning, 1908.png|

In the Gun Factory at Woolwich Arsenal, 1918 Art.IWMART1984.jpg

Clausen, George (Sir) (RA) - Youth Mourning.jpg|

George Clausen - Morning in November.jpg|
</gallery>
== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1852
קטגוריה:בריטים שנפטרו ב-1944
Dick

Dick הוא שיר שהוקלט על ידי הראפר סטארבוי3, ביחד עם הראפרית האמריקאית דוג'ה קאט.<ref name=":0"></ref> השיר יצא לאור ב-23 באפריל 2021, על ידי חברת התקליטים RCA רקורדס, כסינגל שלא מתוך אלבום, שבועיים לאחר שהוציאה קאט את שירה "Kiss Me More" עם סיזה.<ref name=":0" /><ref></ref>

השיר הגיע למקום ה-11 במצעד השירים מתחת להוט 100.

== רקע וכתיבה ==
השיר נכתב על ידי סטארבוי3, סופלי ודוג'ה קאט והופק על ידי ניוס וסופלי גם כן.<ref name=":0" /> השיר זכה לפופולריות ברשת החברתית טיקטוק, מה שהוביל להצלחתו במצעדי פזמונים שונים.<ref></ref> במקור, יצא השיר לאור כבר ב-16 במאי 2019,<ref name=":0" /> אך הופץ כסינגל רשמי ב-23 באפריל 2021, ביחד עם אודיו נלווה שיצא לו.<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של סטארבוי3 ב-23 באפריל 2021, בשידור חי שקיים במהלך יציאתו כסינגל.<ref name=":1"></ref> האודיו צבר בימים ספורים למעלה מ-4 מיליון צפיות בסך הכול, תוך שהפך לסרטון הנצפה ביותר של סטארבוי3.<ref></ref> ב-12 במאי באותה השנה, הופץ אודיו מחודש הכולל שירה מצונזרת.<ref></ref>

נכון לאפריל 2021, מונה הצפיות של האודיו עומד על למעלה מ-4.4 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|23 באפריל 2021
|הזרמת מוזיקה • הורדה דיגיטלית
|RCA
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2021
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים על מיניות
קטגוריה:סינגלים בהוצאת RCA רקורדס
נטשה סטפננקו

נטשה ספננקו (ברוסית: Наталья Стефаненко; נולדה ב-18 באפריל 1969) היא דוגמנית רוסייה.

==ביוגרפיה==
ספננקו נולדה ביקטרינבורג, היא גרה עם משפחתה בעיר סגורה והם החזיקו בדאצ'ה, היא עסקה בשחייה ושחתה לצד אלכסנדר פופוב, ב-1984 כמעט הצטרפה לנבחרת ברית המועצות לאולימפיאדה אך העדיפה להמשיך עם לימודיה. בגיל שש עשרה נסעה ללמוד במוסקבה. ב-1991 זכתה בתחרות "מראה השנה" במוסקבה ואחרי כן נסעה למילאנו שם עבדה כדוגמנית.

אחרי שהתגלתה על ידי במאי החלה להופיע בטלוויזיה האיטלקית, ב-1999 הופיעה לראשונה בקולנוע בסרט "La grande prugna". ב-2003 שיחקה בסרט הקומדיה "Ti spiace se bacio mamma?".

בשנים 2007–2011 הנחתה את התוכנית "הטופ מודל הבאה של איטליה", הגרסה האיטלקית של הטופ מודל הבאה, ב-2014 הנחתה את העונה החמישית של "Top Model po-russki", הגרסה הרוסית המחודשת של הטופ מודל הבאה.

ב-1995 התחתנה עם הדוגמן והיזם האיטלקי לוקה סביוני.

==קישורים חיצוניים==

* 

קטגוריה:דוגמניות רוסיות
קטגוריה:דוגמנים רוסים
קטגוריה:שחקניות קולנוע וטלוויזיה רוסיות
קטגוריה:שחקני קולנוע וטלוויזיה רוסים
קטגוריה:שחייניות רוסיות
קטגוריה:שחיינים רוסים
קטגוריה:מהנדסות
קטגוריה:מהנדסים רוסים
קטגוריה:בוגרי אוניברסיטאות ומכללות ברוסיה
קטגוריה:מנחות טלוויזיה רוסיות
קטגוריה:מנחי טלוויזיה רוסים
קטגוריה:רוסיות שנולדו ב-1969
קטגוריה:רוסים שנולדו ב-1969
Desamorfosis

Desamorfosis (מעוצב: desAMORfosis) הוא אלבום האולפן ה-17 של הזמרת-יוצרת המקסיקנית טליה. הוא יצא לאור ב-14 במאי 2021 על ידי סוני מיוזיק לטין.<ref></ref> הסינגל הראשון מתוכו "Ya Tú Me Conoces" יצא לאור כבר ב-24 בינואר 2020, על מנת לעזור בקידום שלו.<ref></ref> בהמשך, יצאו שלושה נוספים.

== רקע ==
לאלבום קדמו ארבעה סינגלים, ביניהם "Ya Tú Me Conoces" שיצא בכל הפלטפורמות הדיגיטליות ב-24 בינואר 2020.<ref></ref> הוא היה לשיתוף הפעולה השני שלה עם ריקי מונטנר, שכתב את הסינגל שלה "Por Lo Que Reste De Vida" משנת 2014.<ref></ref> הסינגל השני שיצא מהאלבום היה "La Luz"; דואט עם מייק טאוורס שיצא באוגוסט 2020.<ref></ref> הסינגל השלישי שהופץ היה "Tick Tock" ובו היא שרה עם פארינה וסופיה רייס. השיר הגיע בשיאו למקום התשיעי במצעד שירי הפופ הלטיניים הדיגיטליים של בילבורד.<ref></ref>

ב-4 במאי 2021 הכריזה הזמרת שהאלבום יופץ ב-14 במאי.<ref></ref> שלושה ימים לאחר מכן, הופץ הסינגל הרביעי מתוכו "Mojito".<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומי טליה
קטגוריה:אלבומים בספרדית
קטגוריה:אלבומי חברת סוני מיוזיק לטין
טרנס ליירד

טרנס ליירד (באנגלית: Terrance Laird; נולד ב-12 באוקטובר 1998) הוא אתלט אמריקאי, בעל תוצאת השנה בעולם (2021) בריצת 200 מטר.

== ביוגרפיה ==
ליירד נולד וגדל בווסטצ'סטר, פנסילבניה. הוא לומד באוניברסיטת מדינת לואיזיאנה.

באליפות המכללות באולם שנערכה בפאייטוויל, ארקנסו ב-13 במרץ 2021 הוא זכה במדליית כסף בריצת 200 מטר בשיא אישי חדש, התוצאה השנייה בטיבה בעולם השנה והתוצאה השמינית בטיבה בכל הזמנים של 20.20 שניות, אחרי מתיו בולינג שקבע את תוצאה השנה בעולם של 20.19 שניות.

שבועיים לאחר מכן, בתחרות שנערכה באוסטין, טקסס ב-27 במרץ הוא קבע בריצת 200 מטר שיא אישי חדש ואת תוצאת השנה בעולם. הריצה שלו הייתה מרשימה במיוחד מאחר שהוא רץ ב"נגטיב ספליט", 100 המטרים השניים (9.42 שניות) מהר יותר באופן משמעותי מ-100 מטר הראשונים (10.39 שניות) באחת הסגירות המהירות בהיסטוריה.

== שיאים אישיים ==
===אצטדיון===
* ריצת 100 מטר: 10.06 שניות (2021)
* ריצת 200 מטר: 19.81 שניות (2021)

===אולם===
* ריצת 60 מטר: 6.66 שניות (2020)
* ריצת 200 מטר: 20.20 שניות (2021)

==קישורים חיצוניים==

קטגוריה:אצנים אמריקאים
קטגוריה:אתלטים אפרו-אמריקאים
קטגוריה:בוגרי אוניברסיטת המדינה של לואיזיאנה
קטגוריה:אמריקאים שנולדו ב-1998
Electric

"Electric" (בעברית: "חשמל") הוא סינגל שהוקלט על ידי הזמרת האמריקאית קייטי פרי. השיר יצא לאור ב-14 במאי 2021, על ידי חברת התקליטים קפיטול רקורדס, כסינגל מתוך הפסקול Pokémon 25: The Album.

==רקע והכרזה==
ב-13 בינואר 2021, הוכרז כי חגיגת 25 שנים לזכיינית התקשורת היפנית פוקימון, תחל בשיתוף פעולה מוזיקלי עם פרי.<ref></ref><ref></ref> כשתיארה את עצמה כ"חובבת פוקימון לכל החיים",<ref></ref> פרי הצהירה כי "ברגע זה של אלמוני יש מקומות מהימנים ודמויות ומוסדות ואנשים, ואני מקווה שאוכל להיות אחד מהם. לזה אני מקווה העצמי האישי שלי, ואפילו במעורבות שלי בקולאב הזה."<ref></ref> ב-10 במאי, הכריזה פרי רשמית על כותרת הסינגל ותאריך יציאתו.<ref></ref> השיר ישמש כסינגל המוביל של הפסקול Pokémon 25: The Album, שייצא בסוף 2021.<ref></ref>

ב-13 בינואר 2021, הוכרז כי חגיגת 25 שנות פעילות של פוקימון, תחל בשיתוף פעולה מוזיקלי עם פרי. באוות היום פרי עצמה סיפרה כי היא עצמה "חבבה פוקימון כל חייה". ב-10 במאי, הכריזה פרי רשמית על צאת הסינגל ותאריך הוצאתו.<ref></ref>

==הרכב==
"Electric", הוא בלדת פופ. האלי קיפר מ-Vulture אמרה כי הבלדה "הולכת בעקבותיהן של [בלדות פופ מעוררות השראה כמו] "Roar" ו-"Firework".<ref></ref>

== וידאו קליפ ==
הווידאו קליפ של השיר פורסם בערוץ היוטיוב שלה ב-14 במאי 2021, ביום צאת הסינגל עצמו. הצצתו של הקליפ שודרה יממה לפני צאתו הרשמית בתוכנית "בוקר טוב אמריקה". הקליפ בוים על ידי הקולנוען המקסיקני-אמריקאי קרלוס לופז אסטרדה.<ref name=":0" />

בקליפ ניתן לראות את פרי ופיקאצ'ו מבלים בהוואי. אחרי שהשניים עוצרים במגדלור, הם נוסעים אחורה בזמן. הם נתקלים בגרסאות צעירות יותר של עצמם. בסוף הקליפ, מופיעה גרסתה הצעירה של פרי במועדון, כשהגרסה המבוגרת שלה צופה בה.<ref></ref>

== קרדיטים וצוות ==
כל הקרדיטים שלהלן לקוחים מ-טיידל.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|rowspan="2" |14 במאי 2021
|הזרמת מוזיקה • הורדה דיגיטלית
|קפיטול רקורדס
|<ref></ref>
|-
!איטליה
|רדיו להיטים עכשוויים
|יוניברסל מיוזיק
|<ref></ref>
|-
!עולם
|11 ביוני 2021
|תקליטור
|קפיטול רקורדס
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי קייטי פרי
קטגוריה:בלדות משנות ה-2020
קטגוריה:סינגלים בהוצאת קפיטול רקורדס
My Story (שיר)

My Story (בעברית: הסיפור שלי) הוא שיר שהוקלט על ידי הטיקטוקרית והזמרת האמריקאית לורן גריי.<ref name=":0"></ref> השיר יצא לאור ב-10 באוגוסט 2018, על ידי חברת התקליטים יוניברסל מיוזיק גרופ, כסינגל שלא מתוך אלבום וכסינגל הבכורה של גריי.<ref name=":0" />

== רקע וכתיבה ==
השיר נכתב על ידי דני שאה, פליסיטי בירט, בלייר דרייאן ולורן גריי והופק על ידי סקיי אדמס.<ref name=":0" /> את השיר הוציאה גריי לאחר שזכתה להצלחה רבה ברשת החברתית מיוזיקלי, שהייתה אפליקציית רשת חברתית סינית שאיפשרה יצירה ושיתוף של סרטוני וידאו ולשידור חי.<ref></ref> בהמשך, הפכה לטיקטוק.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות.<ref></ref>

== וידאו קליפ ==
קליפ המילים הרשמי של השיר הועלה לערוץ היוטיוב של לורן גריי ב-14 באוגוסט 2018, ארבעה ימים לאחר צאתו של השיר כסינגל.<ref name=":1"></ref> קליפ המילים זכה להצלחה כאשר צבר למעלה מ-9.2 מיליון צפיות בסך הכול.<ref name=":1" /> במהלך קליפ המילים ניתן לראות את גריי מבצעת תנועות שונות, תוך שמופיעות מילותיו על המסך עצמו.<ref name=":1" />

בנוסף לקליפ המילים, הוציאה גריי קליפ אנכי שזכה להצלחה כאשר צבר למעלה מ-1.4 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 באוגוסט 2018
|הזרמת מוזיקה • הורדה דיגיטלית
|יוניברסל
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלי בכורה מ-2018
קטגוריה:שירי לורן גריי
קטגוריה:שירים באנגלית
קטגוריה:שירים שנכתבו על ידי לורן גריי
קטגוריה:סינגלים בהוצאת יוניברסל מיוזיק גרופ